CELEX: 62006CA0484
Language: sk
Date: 2008-07-10 00:00:00
Title: Vec C-484/06: Rozsudok Súdneho dvora (štvrtá komora) z  10. júla 2008 (návrh na začatie prejudiciálneho konania, ktorý podal Hoge Raad der Nederlanden – Holandsko) – Fiscale eenheid Koninklijke Ahold NV/Staatssecretaris van Financiën (Návrh na začatie prejudiciálneho konania — Prvá a šiesta smernica o DPH — Zásady daňovej neutrality a proporcionality — Pravidlá týkajúce sa zaokrúhľovania súm DPH — Zaokrúhľovanie každej položky nadol)

30.8.2008   
            
            
               SK
            
            
               Úradný vestník Európskej únie
            
            
               C 223/9
            
         Rozsudok Súdneho dvora (štvrtá komora) z 10. júla 2008 (návrh na začatie prejudiciálneho konania, ktorý podal Hoge Raad der Nederlanden – Holandsko) – Fiscale eenheid Koninklijke Ahold NV/Staatssecretaris van Financiën
   (Vec C-484/06) (1)
   
   (Návrh na začatie prejudiciálneho konania - Prvá a šiesta smernica o DPH - Zásady daňovej neutrality a proporcionality - Pravidlá týkajúce sa zaokrúhľovania súm DPH - Zaokrúhľovanie každej položky nadol)
   (2008/C 223/12)
   Jazyk konania: holandčina
   Vnútroštátny súd, ktorý podal návrh na začatie prejudiciálneho konania
   Hoge Raad der Nederlanden
   Účastníci konania pred vnútroštátnym súdom
   
      Žalobca: Fiscale eenheid Koninklijke Ahold NV
   
      Žalovaný: Staatssecretaris van Financiën
   Predmet veci
   Návrh na začatie prejudiciálneho konania – Hoge Raad der Nederlanden – Výklad článku 11 A ods. 1 písm. a), článku 22 ods. 3 písm. b) prvej vety a článku 22 ods. 5 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) a článku 2 prvého a druhého odseku prvej smernice Rady 67/227/EHS z 11. apríla 1967 o harmonizácii právnych predpisov členských štátov týkajúcich sa dane z obratu (Ú. v. ES 1967, 71, s. 1301, Mim. vyd. 09/001, s. 3) – Pravidlá týkajúce sa zaokrúhľovania súm dane z pridanej hodnoty
   Výrok rozsudku
   
               1.
            
            
               V prípade neexistencie konkrétnej právnej úpravy Spoločenstva prináleží členským štátom, aby stanovili pravidlá a metódy zaokrúhľovania súm dane z pridanej hodnoty, pričom tieto členské štáty sú povinné pri takomto stanovení dodržiavať zásady, na ktorých je založený spoločný systém tejto dane, najmä zásady daňovej neutrality a proporcionality.
            
         
               2.
            
            
               Právo Spoločenstva vo svojom súčasnom stave neobsahuje žiadnu konkrétnu povinnosť, v zmysle ktorej by členské štáty boli povinné povoliť zdaniteľným osobám zaokrúhľovať pri každej položke sumu dane z pridanej hodnoty nadol.
            
         
      (1)  Ú. v. EÚ C 20, 27.1.2007.